Praga (bilmerke)

**Praga** er et tsjekkisk bilmerke, etablert i 1907. Det er det tredje eldste i landet. De ble stiftet i Praha (Prag), derav navnet. De aller første bilene fra Praga var basert på lisenser fra Isotta-Fraschini, Benz, Renault og Charron.

Fra 1911 kom det egne modeller. Foruten å bygge sine egne kjøretøyer leverte Praga senere også motorer og girkasser til andre kjøretøy, som fly og tanker. 

I 1929 fusjonerte de med flymotor- og motorsykkelfabrikken Breitfeld & Danek.  Før andre verdenskrig hadde Praga altså både fly, flymotorer, motorsykler (fra 1929 til 1935), personbiler og lastebiler på programmet. Etter krigen gikk de over til å produsere kun lastebiler, med unntak av noen få personbiler i 1946 og 1947 til de tsjekkoslovakiske myndighetene. I personbilfabrikken ble traktorprodusenten Zetor etablert.

I perioden 1939&ndash;1942 ble Praga lastebiler bygget på lisens i Slovakia under navnet Orava. I Jugoslavia la de grunnlaget for lastebilmerket TAM etter krigen. Fabrikken samarbeidet også med lastebilavdelingen til Škoda på 1950- og 1960-tallet, og de bygde også i mange år lette nyttekjøretøyer på lisens fra franske Renault-Saviem.

Fabrikken fikk store ødeleggelser av luftangrep i 1945. Etter andre verdenskrig ble den gjenoppbygd og gjenopptatt bygging av lastebiler og busser. Firmaet ble nasjonalisert i oktober 1945. Personbilen, Lady, ble også produsert i et mindre antall frem til 1947, for bruk av offentlige tjenestemenn.

M53/59 Praga var et luftvernkjøretøy utviklet på slutten av 1950-tallet. Den består av et kraftig modifisert Praga V3S 6-hjulsdrevet lastebilchassis og dobbel 30 mm AA-autokanon.

Rundt 1961 ble produksjonsanlegget i Praha lagt om til utelukkende deleproduksjon, mens lastebilproduksjonen ble flyttet sammen med Avia.

I 1992 ble bedriften privatisert og i 2006 ble Praga-merket kjøpt av det britiske selskapet International Truck Alliance (Intrall) som ville produsere lastebiler under Praga-merket i Lublin, Polen.

Per 2004 lager de terrenggående kjøretøyer som ligner Unimog, og de har nylig starter produksjon av motorsykler for grenene cross og enduro.

I juni 2011 avduket selskapet sin nye racerbil Praga R4 på Dutch Supercar Challenge i Belgia. Den har en åttesylindret motor på 520 hk.

Ifølge eieren Petr Ptáček tar selskapet gradvise skritt slik at Praga-biler ikke bare vil bli sett på racerbaner, men også kjøre på veiene. Praga R1 fra 2012 er en racerbil som konkurrerte i Dutch Supercar Challenge og Britcar sportsbilracing.

I 2016 leverte selskapet den første utgaven av supersport-bilen Praga R1R, som ligner racerbilen R1. Dette markerer den første personbilen for vanlige veier  med Praga-merket siden 1947.

## I Norge
Praga lastebiler ble importert til Norge i første halvdel av 1960-tallet, og importøren, Lastebileiernes Andelslag i Oslo, fikk solgt omtrent 50 vogner. Det er ingen Praga registrert i Norge i dag. Škoda lastevogner hadde samme førerhytte.

Et eksempel på import er S5T2-TN trekkvogn, som kom i 1963. Prisen var kr. 54000,- inklusiv lakk, svingskive og «flott verktøyutrustning». 
Fil:Brno, náměstí Svobody - XXI. Sraz historických vozidel Vysočina 2014 - Praga Piccolo obr5.jpg|Praga Piccolo
Fil:Automobilové klenoty 2019 C06. Praga Mignon.jpg|Praga Mignon
Fil:Praga Kellner cabrio (1931).jpg|Praga Alfa
Fil:1936 Praga Lady, Fakulta dopravní ČVUT v Praze, Český kabriolet a kupé v průběhu století.jpg|Praga Lady
Fil:02021 0864 Oświęcim Praga.jpg|Praga Oświęcim
Fil:Praga Grand.JPG|Praga Grand
Fil:PragaNDOVysokéMýto2009II.JPG|Praga NDO buss
Fil:Praha, Nové Město, Jindřišská, Praga V3S.jpg|Praga V3S, kjent for sine offroad egenskaper
Fil:Malá Morávka - Praga V3S crop.jpg|Praga V3S brannbil
Fil:Praga bus.jpg|Praga NO buss, 1927
Fil:Praga R1 - przód (MSP15).JPG|Praga R1
Fil:Praga R1R at Legendy 2018 in Prague.jpg|Praga R1, 2018
Fil:Praga350 NTM.JPG|Praga 350 NTM, 1930
Fil:Praga 1929 DOHC 1.jpg|Praga BD 500 DOHC, 1929
Fil:Praga 350 OHC (1932).jpg|Praga 350 OHC, 1932
Fil:Munster Panzer 38 Ausf S (dark1).jpg|Praga LT vz. 38 tanks
Fil:30 mm Pl Dvk vz 53-59 na podvozku Praga V3S.JPG|Antiluftskyts PLdvK vz. M53/59. Chassis og motor var produsert hos Praga
Fil:Praga XE-II.png|Praga XE-II helikopter produsert sammen med Avia, ca. 1952
Fil:Praga BH-39 (prototyp) s motorem Walter NZ-120 (1933) 01.jpg|Praga BH-39, 1933
Fil:Praga E-211 (3).jpg|Praga E-211
Fil:Walter Sagitta I-MR a Praga E-51 (1938) 1.jpg|Praga E-51, 1938
 

## Referanser


## Kilder
* MIG-registeret 

## Eksterne lenker
*